
HORCAN OTIS A DAL ACAPULCO 
COMO CATERGORIA 5 CU 266 KM 
PA ORA DI BIENTO 


DETENIDO TA 
FAYECE DEN CEL DI 
POLIS NA SHABA 


SRA ADA CROES A BAY 
SOSEGA 
Tanta di Promer Minister Evelyn 
W Croes y mama di Hildward 
Croes dfm 


UN EXITOSO 
EDICION DI BAKI 
DEN BARIO NA 

AUTO TRECE 
DESPERDICIO 


E CASHI HABRI DI 
MIKE EMAN 

ENSEÑANSA CU DONACION PA 
CURSO DI BARTENDER DI EPE 

Shaba: 
Diamars 
algo 
prome cu 6'or y mey di 
atardi, pa un of otro 
motibo un detenido den 
e compleho di celnan na 
Warda di Shaba pa un of 
otro motibo lo a bira hopi 
malo y no tabata reaciona. 
Den e ora ey detenidonan 


ta haya cuminda pa cera e 
anochi. 
Mesora 
polis 
a 
bati 
alarma y aparentemente a 
cuminsa practica CPR cu e 
detenido, mientras tabata 
wardando riba yegada di 
ambulance. 


Dos ambulance a yega 
hopi lihe na Warda di 
Shaba, e paramediconan 
mesora 
a 
trata 
di 
reanima e detenido, pero 
lamentabelmente tur e bon 
intento tabata envano. E 
detenido a fayece den un 


cel na Warda di Shaba. 
Despues di un rato dokter 
di polis y tambe segun 
nos por a compronde ; 
e Comisario di polis Sr. 
Arnhem tambe a wordo 
avisa. 
Su identidad no ta conoci 


pero 
aparentemente 
lo 
ta trata di un persona 
bastante hoben. 


Pa awor aki no ta conoci 
si Kpa lo duna un update 
oficial di e caso lamentabel 
aki. 


DeteniDo ta fayece Den cel Di 
Polis na shaba 


Diaranson 
a 
drenta 
e 
noticia cu Sra Ada Croes, 
casa di Maiky a fayece na 
Colombia. 
Despues di un temporada 
largo di contratiempo cu 
salud a biaha pa Colombia, 
sinembargo 
Papa 
Dios 
a bise cu su recorido na 
mundo a termina y e ta pasa 
cuminza su bida etereno. 
SOLO DI PUEBLO ta duna 
condolencia na Mo Maiky, 
tur 
su 
yiunan 
Aldrick 
Franklin y Maikito, tur 
demas famia. Cu Tanta 
Ada sosega na pas. 


sra aDa croes a bay 
sosega 
Tanta di Promer Minister Evelyn W 
Croes y mama di Hildward Croes dfm 

ACAPULCO, Mexico, 25 
Oct (Reuters) - Horcan Otis 
a drenta e zona turistico di 
Mexico di Acapulco como 
un tormenta di Categoria 
5, batiendo hotelnan y 
mandando 
turista 
pa 
refugia mientras e tabata 
bati e costa sur di Pacifico 
cu awa torencial y biento 
feroz. 


E videonan publica riba 
rednan social a mustra 
cambernan destrui pa e 
paso di e horcan, daknan 
y 
murayanan 
habri, 
bentanan kibra y autonan 
parcialmente inunda ora 
cu e estado sur di Guerrero 
a lanta cu e desorden cu 
Otis a laga atras. 


Sushedad 
y 
material 
producto di destruccion 
tabata wordo mira tur 
parti, den patio, caya y 
balcon di e hotrlnan ora 
e horcan tabata causando 
su daño grandi na costa. E 
comunicacionnan telefnico 
a wordo afecta seriamente 
pa e tormenta, cu a haci e 
transmision di un imagen 
detaya di e dañonan dificil. 


E potretnan riba rednan 
social a indica cu e banda di 
algun edificio na Acapulco 
a wordo partialmente kita 
pa Otis. 


Luisa 
Pena 
tabata 
conmovi y for di un hotel 
na Acapulco, a relata con 
el a sconde den un kashi 


despues di a ser atrapa den 
e wowo di e tormenta. 


"Mi 
a 
kuminsá 
resa 
Literalmente", el a bisa 
den un video riba TikTok. 
"Panico a tumami te na e 
punto cu tur loke mi a pidi 
tabata 
un 
oportunidad 
mas", El a agrega, bisando 
cu su camber a ser" destrui 
" ora Otis a pasa door di e 
edificio. 


Imagen di un hospital riba 
rednan sosial a mustra 
enfermera cu ta evacua 
pacientnan for di nan 
kamber pa tene nan na 
siguridad for di Otis, cu 
a bira inesperadamente 
fuerte den laman y a core 
bai costa cu bientu di 165 


milla pa ora (266 km pa 
hora). 


Un di e horcannan mas 
fuerte cu a yega di afecta 
e region, Otis a yega costa 
cu un forsa di categoria 
5 prome cu el a debilita 
rapidamente 
na 
un 
tormenta di categoria 4. 
Su poder a baha ainda mas 
ora e tabata avansa paden, 
reduciendo Otis na un 
tormenta tropical. 


Presidente Andrés Manuel 
López 
Obrador 
a 
bisa 
cu no tabatin reportahe 
inmediato 
di 
morto 
pa e tormenta, pero a 
adverti cu autoridadnan 
tabata luchando pa haya 
actualizacion. 


"E horcan ta sigui afecta 
e area y comunicacionnan 
a cay completamente", el 
a bisa periodistanan den 
un conferencia di prensa 
regular di gobierno. 


DE BESLISSING 


Het gerecht: 


Stelt Everardo TROMP, geboren op 3 
november 1934 in Aruba, onder curatele, 


benoemt over de onder curatele gestelde 
tot curators zijn echtgenoot, Maria 
RAFINI, geboren op 25 april 1946 in 
Aruba en wonende in Aruba, en Antonio 
Fernando Everarado TROMP, geboren op 
13 november 1966 in Aruba en wonende 
in Aruba. 


Horcan otis a dal acapulco como 
catergoria 5 cu 266 km pa ora di biento 

Menu 26 okt! 


---Steak di wea 
--Bami goreng cu chicken sate 
--Mochi pisca 
--fillet di grouper 
--Balchi pisca 
--Porkchop 
--Chicken breast 
--Sopi galiña 


MINI BOX pa solamente 10 
florin 
--Bami goreng 
--Balchi pisca 
--Chicken breast 


746-3571 

ORANJESTAD, 
Aruba 
– 
25 
October, 
2023: 
Aruba Hotel and Tourism 
Association (AHATA) ta 
sigui cu nan compromiso 
pa 
inverti 
y 
apoya 
e 
sector di enseñansa cu 
un donacion na e curso di 
Bartender di Enseñansa pa 
Empleo (EPE). E donacion 
aki ta consisti di material 
nobo di calidad halto cu 
lo eleva e programa y 
beneficia mas o menos 140 
alumno anualmente. 


Como un asociacion di 
dunador di trabou cu ta 
priorisa e sostenibilidad 
di Aruba su turismo y 
economia, 
AHATA 
ta 
activamente 
trahando 


riba 
varios 
iniciativa 
pa 
haci 
enseñansa 
di 
calidad den e sector di 
hospitalidad mas accesibel 
pa 
nos 
comunidad. 
E 
contribucion aki ta parti 
di e esfuerzonan continuo 
di e asociacion pa apoya 
alumnonan y atende na 
e demanda di e mercado 
laboral. 
E donacion a ser presenta 
pa 
Sra. 
Tisa 
LaSorte, 
Presidente 
y 
CEO 
di 
AHATA, na Sr. Javier 
Croes, maestro di e curso 
di 
Bartender, 
ken 
ta 
actualmente F&B Manager 
di 
Renaissance 
Wind 
Creek Resort. Directora 
interno di EPE, Sra. Sabine 
de Groot y Programma 


Coordinator HORECA di 
EPE, Sr. Francis Trimon, 
tambe tawata presente pa 
e ocasion. 


AHATA 
ta 
remarca 
e 
importancia di enseñansa 
accesibel y di calidad, 
mirando 
cu 
servicio 
exepcional ta e pilar di 


e exito di nos industria 
turistico. 
E 
asociacion 
lo 
sigui 
busca 
mas 
oportunidad 
pa 
inverti 
y 
aporta 
na 
varios 


instituto di educacion na 
Aruba, pa asina sostene 
e futuro generacion di 
profesionalnan 
den 
e 
sector di hospitalidad. 


AHATA TA dunA sosTen nA enseñAnsA cu 
donAcion pA curso di BArTender di epe 


: Recientemente, Minister 
di Enseñansa y Deporte 
Endy Croes a reuni cu Sra. 
Viola Heutger cu ta e rector 
actual di Universidad di 
Aruba. Sra. Heutger a 
entrega 
Minister 
Endy 
Croes 
un 
bunita 
buki 
Sagrado Secular y ta trata 
di e historia completo di 
e Universidad di Aruba di 
tempo cu el a wordo funda 
te cu awo. Banda di esaki, 
a entrega un Jaarrekening 
di Universidad di Aruba y a 
cumpli cu diferente aspecto 
di esaki. Desde e luna di 
november 
Sra. 
Heutger 
no lo trahando mas como 
rector di Universidad di 
Aruba y Minister Endy 


Croes a gradicie pa e 
añanan cu el a traha como 
rector na Universidad di 
Aruba. Durante e reunion, 
Sra. Heutger a duna algun 
conseho pa Universidad 
di Aruba y a indica cu e 
lo keda den contacto pa 
algun proyecto cu e ta 


desea di termina y a pidi e 
mandatario di Enseñansa 
pa sigui atende cu esakinan 
debidamente pa por realisa 
e bunita proyectonan aki. 
Finalmente, Minister Endy 
Croes ta desea Sra. Viola 
Heutger hopi exito den su 
futuro carera. 


MinisTer endY croes TA GrAdici 
srA. VioLA HeuTGer pA Tur su 
TrABou eHerci coMo recTor di 
uniVersidAd di AruBA 

ORANJESTAD: 
Despues 
di un exitoso Concurso di 
Pintamento pa scol basico 
cu a culmina diahuebs 19 
di october 2023, Minister 
di Enseñansa Sr. Endy 
Croes, ta lansa e Concurso 
di 
Kleur 
pa 
tur 
scol 
preparatorio. 
Na augustus cu a lansa e 
Concurso di Pintamento 
pa scol basico a anuncia 
cu na e luna di october 
sea Minister Endy Croes 
of Minister Ursell Arends 
lo lansa e Concurso di 
Kleur pa scol preparatorio. 
Algun 
siman 
atras, 
Minister Ursell Arends a 
laga e concurso den man 
di colega Minister Endy 
Croes cu awe ta lansa 
esaki. 


Desde 
aña 
2020, 
e 
muchanan 
di 
scol 
preparatorio 
ta 
wordo 
inclui den e concursonan 
cu Gabinete Wever-Croes 
ta lansa cu tin como meta 
pa 
sigui 
conscientisa 
comunidad, e biaha aki 
nos muchanan mas chikito 
specialmente, 
cu 
nan 
mascota merece hopi amor 
y bon cuido. Si cuminsa 
inculca e amor pa mascota 
den nos muchanan, esey 
ta 
garantisa 
un 
miho 
futuro pa locual ta trata un 
escogencia responsabel si 
ta tuma un mascota si of 


no y e cuido debido di un 
mascota door di su doño. 


Na aña 2020 e tabata 
un Concurso di Pinta y 
Kleur pa e muchanan di 
scol preparatorio te cu 
aña 3 di scol basico. Na 
2021 tabatin 2 concurso, 
un apart pa scol basico y 
un concurso di kleur pa 
scol 
preparatorio 
lansa 
conhuntamente cu Purina, 
caminda 
mas 
cu 
100 
“kleuters” a participa. Aña 
pasa Gobierno di Aruba 
a bolbe haci un concurso 
combina di pinta & kleur 
pa e muchanan di scol 
preparatorio te cu aña 6 
di scol basico y e aña aki 
atrobe Gobierno di Aruba 
a haci 2 concurso apart, 
esun di scol basico ta tras di 
lomba y awo ta toca turno 
na tur scol preparatorio. 
E pintura cu e muchanan 
mester kleur ta un diseño di 
Sr. Armando Goedgedrag, 
similar cu esun di aña 
2021, 
pero 
simplifica, 
special pa “kleine kleuters” 
por participa cu smaak. 
Riba e pintura bo por 
mira 
un 
veterinario 
femenino cu 2 cacho, 1 
pushi y 1 pisca rond di dje. 
Hasta por mira cu un di e 
cachonan 
recientemente 
a wordo opera: e tin su 
“cone” bisti pa e no por 
mishi cu su herida. Esaki 


ta pa mustra cu e ta masha 
normal pa laga sterilisa bo 
mascota; algo sumamente 
importante 
pa 
realisa, 
cual 
ta 
un 
tremendo 
manera pa yuda controla 
e populacion di cacho. Den 
“background” por mira un 
“oud Arubaans huisje” y un 
tiki di Aruba su naturalesa. 


Participacion ta gratis y ta 
habri pa tur mucha cu ta bay 
scol preparatorio. Lo tin 
premio pa “kleine kleuter” 
y pa “grote kleuter” a base 
di nan edad (4, 5 y 6 aña di 
edad). E esfuerso di cada 
mucha di 4, 5 y 6 aña cu ta 
bishita scol preparatorio 
ta conta. Si entrega mas 
cu un formulario pa cada 


participante, e comision lo 
saca 1 so afo pa participa. 
E muchanan por pinta 
mas cos si nan ta desea, 
por ehempel un cura, mas 
cadushi, mas nubia etc. Ta 
p’esey e espacio rond ta 
poco habri ainda. 
“Mi kier encurasha tur scol 
preparatorio pa incorpora 
e kleurmento den oranan 
di kleur na scol mes y asina 
laga e muchanan participa 
na scol mes”, Minister 
Endy Croes a expresa. 
Muchanan tin te dia 5 
di 
december 
2023 
pa 
entrega nan formulario 
di participacion na un di 
e siguiente luganan: MFA 
Noord, 
MFA 
Paradera, 
MFA Santa Cruz, MFA 


Savaneta, 
Oficina 
di 
Gobierno 
Edison 
Briesen na San Nicolas 
of 
na 
Bestuurkantoor 
Oranjestad. 
Dia 
19 
di 
december, 
net prome cu vakantie 
di Pasco, lo anuncia e 
ganadonan riba e pagina 
di Facebook di Gabinete 
Wever-Croes 
y 
tambe 
riba e pagina di Facebook 
Stima Mi Mascota. E dia 
aki lo manda un e-mail 
pa e scolnan pa nan por 
avisa e alumnonan y si 
esaki no a wordo anuncia 
ainda, lo anuncia e fecha 
di entregamento di premio 
tambe. Ban haci e concurso 
aki un exito! 


MINISTER ENDY CROES TA LANSA E CONCURSO DI KLEUR 
PA SCOL PREPARATORIO, STIMA BO MASCOTA 2023 

D - Prome Minister Evelyn 
Wever-Croes 
tabata 
presente dialuna merdia, 
hunto cu Minister Rocco 
Tjon, na Centro pa Hoben 
y Famia, na unda a tuma 
luga e "soft opening" di e 
Loket di Plan pa Mayor. 
Prome Minister a splica 
cu Aruba ta conoce un di e 
porcentahenan mas halto 
di divorcio, y hopi biaha un 
divorcio no ta un proceso 
placentero. 
Importante 
si ta, pa semper, si tin 
yiunan 
envolvi, 
tur 
decision cu wordo haci, 
durante e proceso aki, ta 
na bienestar di nan. Aki ta 
unda e proyecto di Plan di 
Mayor ta di gran beneficio, 
pasobra e ta brinda e 
asistencia 
necesario, 
riba con pa tuma e miho 
decisionnan na bienestar 
di e yiunan. 


Na 
momento 
di 
un 
divorcio, semper tin un 
di e mayornan cu tin mas 
di perde, pero na final 
e yiunan no mag wordo 
perhudica. 
Tambe 
hopi 
biaha e persona den e 
proceso, ta sinti cu esaki 
ta algo personal y no ta 
desea di papia cu niun 
hende. Pero estudionan 
cientifico ta demostra cu 
ayudo ta importante, y ta 
necesario pa tuma e ayudo 
aki, specialmente pa e 
yiunan, pasobra nan ta e 
factor principal durante 
un 
divorcio. 
Aworaki 
cu e proyecto di Plan di 
Mayor, mayornan por haya 
e 
asistencia 
necesario, 
riba con pa tuma e miho 


decisionnan den bienestar 
di e muchanan. E proyecto 
aki ta yuda pa e parehanan 
no 
wak otro como ex pareha, 
sino como mayornan di 
nan yiunan. E ta na su luga 
pa semper brinda e yiunan 
e miho trato cu e mesun 
alegria cu dia cu el a nace. 


E Plan di Mayor, lo wordo 
ancra den ley prome cu 
fin di aña, y lo bin cu e 
obligacion na mayornan, 
ora di separa, pa tin un 
plan di con ta bay atende 
cu e muchanan. No mas 
loke hues of voogdijraad 
ta bin cu ne, sino un plan 
cu e mayornan ta sostene 
y duna tur di nan mes pa 
bienestar di e muchanan. 
E 
muchanan 
semper 
mester keda e prioridad, 
y nan tin derecho pa ta 
feliz y por desaroya sin 
mucho problema den bida. 
P’esey e proyecto aki ta 
importante. 


"Mi kier gradici tur esnan 
cu a haci e proyecto aki 
un realidad. Un danki na 
Minister Rocco Tjon pa a 
duna tur di su banda pa 
e proyecto aki continua, 
y cu awe nos por a yega 
asina leu. Tambe un danki 
na Michella Steenvoorde- 
Lacle cu ta e motor tras 
di proyecto aki. Si no ta 
pa boso cu a insisti riba 
esaki, awe nos no lo tin e 
herment importante aki pa 
brinda esnan cu tin mester 
di e ayudo. 


Tur dia tin retonan den 


nos caminda pa loke ta 
e 
situacion 
financiero, 
y tambe riba hopi otro 
cos mas, pero e tipo di 


temanan aki no mag di 
keda sin haya atencion. 
P'esey un danki di curason, 
y pabien cu e logro aki. Mi 


ta spera cu tur mayor haci 
uzo di tur e apoyo cu nan 
por haya di e proyecto aki", 
Prome Minister a expresa. 


Prome Minister Evelyn Wever-Croes: 


Bienestar di nos muchanan ta prioridad 
E PROYECTO DI PLAN DI MAYOR A BIRA REALIDAD 

Dialuna ultimo, Minister 
Endy 
Croes 
hunto 
cu 
Prome 
Minister 
Evelyn 
Wever 
- 
Croes 
tabata 
presente na e conferencia 
di prensa di FUTURA. 
Na unda cu a anuncia e 
continuacion di e proyecto 
EduTech Fund. Minister 
Endy Croes a indica cu e 
ta un bunita proyecto cu ta 
resorta bou di Ministerio 
di Innovacion. FUTURA 
ta e departamento cu ta 
encarga cu e proyecto 
di EduTech. Manera ta 
conoci, e prome edicion 
tabata 
uno 
sumamente 
exitoso 
cu 
a 
termina 
na final di aña escolar 
2022 – 2023. Durante 
e prome aña a ricibi un 
total di 50 aplicacion. Un 
comision independiente di 
profesional tabatin e tarea 
pa saca e 12 proyecto piloto 
di 
innovacion 
ganado. 
EduTech Fund ta stimula 
innovacion, 
tecnologia, 
y 
interactividad 
den 


scolnan di Aruba. Via 
EduTech Fund, scolnan di 
Aruba por aplica pa haya 
subsidio pa proyectonan 
piloto di innovacion cu 
a wordo traha door di 
nan mesun maestro- y/ 
of studiantenan. Minister 
Endy Croes a enfatisa cu e 
ta sostente e proyecto aki, 
cu ta stimula tecnologia, 
innovacion y interactividad 
entre scolnan. E parti mas 
bunita di e proyecto aki 
ta cu e ideanan ta nace 
na e scolnan mes entre 
maestro-, 
alumno- 
y 
mayornan. Nan ta esnan 
cu sa kico tin mester na 
nan scol. E aña aki un 
bes mas EduTech Fund a 
aloca Afl. 400,000 mil pa 
e proyecto aki. 


Pa conclui, Minister Endy 
Croes ta gradici Minister 
Presiden Evelyn Wever – 
Croes cu a aloca e fondonan 
bou di FUTURA. Tambe, 
mandatario di Enseñansa 


y 
Deporte 
ta 
gradici 
FUTURA 
cu 
e 
bunita 
iniciativa aki. Alabes ta 
encurasha 
tur 
scol 
pa 


participa den prome ciclo 
di e proyecto cu ta cera dia 
17 di november proximo. 
Pa mas informacion por 


bishita e website www. 
edutecharuba.org 


Minister Endy Croes: 


GOBIERNO DI ARUBA TA ENCURASHA E 
SCOLNAN PA PARTICIPA DEN E PROYECTO DI 
INNOVACION DI EDUTECH FUND 
EduTech Fund a aloca Afl. 400,000 mil pa e proyecto aki 

Minister di Husticia y 
Asuntonan Social sr. Rocco 
Tjon, 
conhuntamente 
cu Korpschef sr. Ramon 
Arnhem, a bishita Bureau 
Rampen 
Bestrijding 
(BRA) pa asina presencia 
e 
entrega 
di 
e 
bus 
completamente nobo pa 
Cuerpo Policial di Aruba, 
pa 
e 
unidad 
Mobiele 
Eenheid. Esaki ta un di e 
proyectonan cu Ministerio 
di Husticia y Asuntonan 
Social a percura pa ehecuta 
pa loke ta Cuerpo Policial, 
mirando e necesidadnan 
cu nan tin. Pa prome biaha, 
Cuerpo Policial di Aruba 
lo tin un bus asina, pa e 
unidad Mobiele Eenheid, 
caminda a tene cuenta cu 
tur e rekisitonan cu tin pa 
loke ta trata e unidad aki. 


Manera ta conoci Mobiele 
Eenheid 
tin 
un 
rol 
sumamente 
importante 
pa loke ta trata mantene 
orden publico, y pa e 
motibo aki a percura pa 
adkiri e bus aki, cual ta 
cumpli cu tur e rekisitonan 
di loke nan tin mester 
pa nan propio siguridad, 
y 
consecuentemente 
pa 


por 
mantene 
orden 
y 
siguridad pa tur esnan na e 
evenemento caminda nan 
lo patruya. 


E bus aki ta un inversion 
di alrededor di mey miyon 
florin, y ta cumpli cu e parti 
di 
bulletproof, 
camara, 
heat sensors, y di paden e 
personal lo por wak kico ta 
pasa pafo, y asina nan por 
ta miho prepara pa nan 
propio siguridad. 


Pa e motibo aki, a percura 
pa 
obtene 
mas 
fondo 
pa Cuerpo Policial, pa 
asina 
por 
ehecuta 
tur 
e 
proyectonan 
cu 
ta 
necesario pa garantisa na 
prome luga e siguridad 
di nos comunidad, pero 
tambe di nos Agentenan 
Policial. 


Pa por a logra ehecuta 
e proyecto aki, e tawata 
hopi importante di por a 
conta cu e input di Cuerpo 
Policial mes, pa asina sa 
kico ta e necesidadnan 
cu nan tin pa por aloca e 
fondonan debidamente pa 
adkiri e bus aki. Banda 
di esaki, nos ta gradici 
BRA tambe, pa a facilita 
henter e proceso pa trece 
e bus aki Aruba den un 
tempo record, como cu 
nan tawata tin e contacto 
cu e compania na Merca 
cu ta duna e servicio aki. 
Un pabien pues na Cuerpo 
Policial y e unidad di 
Mobiele Eenheid, cu e bus 
nobo aki, caminda nos ta 
sigur cu nan lo haci bon 
uzo di dje, pa nan propio 
siguridad y e siguridad di 
henter pueblo di Aruba. 


Minister Rocco Tjon: 
CUERPO POLICIAL SU UNIDAD DI MOBIELE EENHEID A 
RICIBI NAN BUS NOBO COMPLETAMENTE EKIPA 

Diasabra ultimo a tuma luga e di cuater edicion 
di Baki den Bario na Dakota. Baki den Bario, 
cu ta forma parti di campaña nacional ‘Limpi 
Limpi’, ta un evento unda ta pone baki di 
desperdicio na diferente districtonan rond di 
Aruba. 


E meta di e evento aki ta pa conscientisa nos 
poblacion riba separacion di desperdicio y 
e importancia di esaki. Pues ora di separa 
desperdicio, nos ta yuda e procesamento di 
reciclahe cana mas eficientemente y alabes, 
ta percura pa menos contaminacion den nos 
medio ambiente. 


Diasabra ultimo entre 7‘or pa 11‘or di mainta 
un cantidad grandi di persona, un total di 541 
auto, a bin haci uzo di e oportunidad pa trece 
desperdicio pa procesamento. A logra colecta 
79 baki di desperdicio separa cual entre nan 
desperdicio di construccion, metal, e-waste, 
greenwaste, bulkwaste, taira y hasta carton. 


Ministerio di Naturalesa ta sumamente contento 
cu e cantidad significante di desperdicio cu 
a ser colecta y awor lo por wordo procesa 
debidamente. Esaki ta desperdicio di cual un 
gran parti por a termina den nos naturalesa. 


E recepcion excepcional di Baki den Bario ta 
un muestra cu nos comunidad ta dispuesto 
pa adopta practicanan sostenibel. Separacion 
di desperdicio ta un concepto relativamente 
nobo den nos comunidad y ta algo cu lo tuma 
cambio di mentalidad pa por implementa 
structuralmente. 


Minister Arends ta recorda tur esnan cu ta 
desea di haci uzo di Baki den Bario pa haci e 
preparcionnan necesario den dianan prome 
cu e evento. Di e manera ki por evita pa yega 
laat na e evento y no logra deposita desperdicio. 
Esnan cu a prepara bon di antemano a logra 
pasa Baki den Bario mas cu un biaha entre 7’or 
pa 11‘or di mainta. 


Tambe un recordatorio cu durante cada evento 
di Baki den Bario lo tin un stand di FPNC 
(Fundacion Pa Nos Comunidad) unda cu lo 
acepta articulonan den bon estado cu por haya 
di dos uzo cerca un doño nobo. Articulonan 
acepta ta, entre otro, muebles, paña y co’i hunga. 


- 
1 
- 
Adicionalmente, Serlimar lo tin un stand unda 
su clientenan por bin regla nan cuenta di pago 
y solicita transportacion di nan desperdicio 
den caso cu no por trece nan mes. E servicio 
di transportacion di desperdicio tambe ta 
telefonicamente. 


E siguiente edicion di Baki den Bario lo tuma 
luga dia 4 di November den districto di Savaneta 
na Veld di Undesa y lo conitnua te dia 16 di 
december 2023 den diferente otro districto. Pa 
mas informacion tocante e desperdicio cu ta 
wordo acepta y e fechanan por bishita https:// 
trashtocasharuba.org/limpilimpi . 


Minister Ursell Arends: 
Un Exitoso Edicion di Baki dEn Bario na dakota 
a Mira Mas cU 540 aUto trEcE dEspErdicio 


Diamars 24 di october 
DOW a inicia cu e proyecto 
instalacion di luznan nobo 
y adicional den Caya Betico 
F. Croes. E instalacion 
ta inclui 50 palo di luz 
nobo 
reemplazando 


esnan existente y cu no ta 
funciona debidamente. 


Minister 
di 
Asuntonan 
Economico, Sr. Geoffrey 
Wever, 
ta 
contento 
di 
mira e inicio di proyecto 
di iluminacion, mirando 
cu esaki tin basta tempo 
den 
planificacion. 
E 
mandatario a splica cu e 
proyecto di revitalisacion 
di Oranjestad ta consisti 
di diferente proyectonan 
cu hunto mester trece 
un impacto positivo den 
centro di ciudad. Pa ambos 
San Nicolas y Oranjestad, 
iluminacion y seguridad 
ta importante pa cual a 
escohe pa atende cu e reto 


aki inmediatamente. 


Pa atende cu e aspecto 
di 
seguridad 
pa 
hasi 
caya Betico F. Croes mas 
atractivo anochi, a haci un 
inversion di mas di 60 mil 
florin pa iluminacion. 


Fuera 
di 
iluminacion, 
tin 
otro 
proyectonan 
di 
infrastructura 
plania 
y 
tambe 
den 
ehecucion. 
Un 
ehempel 
di esaki ta e proyecto 
di 
Wilhelminastraat 
y 
Columbusstraat, 
cual 
pronto – finalmente – lo 
termina., e projecto aki ta 
atende cu accesibilidad, 
crea mas espacio publico, 


facilidad di permiso pa 
precario, percura pa mas 
limpiesa y expansion di 
parkeo, cu tin e meta 
principal 
di 
drecha 
e 
atmosfera empresarial den 
e area. 


Minister Wever ta indica di 
ta na altura cu tin diferente 
reto pa atende cu nan den 
e cuadro di revitalisacion 
den e area, y cu esaki tin 
su debido atencion. Ta 
trahando duro cu diferente 
gruponan 
envolvi 
pa 
atende 
cu 
proyectonan 
realisabel a corto plaso, 
mientras ta preparando 
pa e proyectonan mas 
duradero y a largo plaso. 


Colaboracion entre sector 
priva y gobierno ta keda 
esencial 
den 
realisa 
un 
centro 
di 
ciudad 
revitalisa, cu destinacion 
pa haci Oranjestad un 
centro di gastronomia y 
vivienda. E mandatario ta 
gradici tur esnan envolvi 
pa nan esfuerso, y e 
comerciantenan pa nan 
pasenshi y comprension. 


Minister Geoffrey Wever 
a inicia cU traBoU di instala lUznan noBo dEn caya 
pa ElEva sEgUridad dEn caya F. BEtico croEs 

Un dia fructifero colma cu hopi 
gracia y bendicion di Dios 


”Pasobra Spirito Santo lo siña boso na e momento ey 
kico boso mester bisa” Lucas 
12,12 
Señor ta spierta nos fe y speransa den djE y ta bisa 
cu nos tin cu aparece dilanti ehercito celestial pa 
nos wordo scrudiña. Confesa publicamente, cu pal- 
abra, y accionnan y henter nos bida, na fabor di 
Hesus. Awendia e confesion ta mas necesario y ur- 
gente paso e hendenan no kier scucha e bos di Dios 
ni sigui Su caminda. Nos no ta confesa nos fe pa e 
recompensa cu ta toca e fielnan. 
Nos testimonio ta necesario y urgente pa e bida di 
mundo, y Dios mes ta pidi nos. 
Dios no ta contento cu e fe interior pero ta pidi e 
fe di pafo y publico. 
Asina nos ta sinti un confiansa y amor mas grandi. 
Nos ta wordo sostene pa e forsa y garantia di Spirito 
Santo cu ta activo den nos y ta defende nos. 
E reconocemento di Hesucristo dilanti di Su angel- 
nan ta importante paso asina nos lo wak E cara a 
cara, biba cu nE yena cu Su luz. Si nos no reconoce 
Hesus e ora ey tin sufrimento y nos lo muri, nos no 
lo wak e luz. 
Oracion: Señor nos ta suplica Bo pa duna nos e gra- 
cia pa nos no cay den tentacion y keda sin confesa 
cu Hesus ta nos Salbador. Laga nos ta 
fuerte paso Bo Spirito Santo ta cu nos. 
Amen. 


Parlamentario Arthur Dowers di fraccion 
di AVP a keda asombra hunto cu gran 
mayoria di pueblo, pa e alegria grandi cu 
Prome Minister Evelyn Wever Coes y su 
gabinete, a presenta e bon noticia cu CAft 
a sorprende nan cu’ne diabierna atardi. 
Despues di seis aña largo, porfin Prome 
Minister a dicidi di bin dilanti c’un bon 
noticia, no pa pueblo di Aruba pero pa su 
gobierno, cu Hulanda keto bay no ta con- 
fia y no ta kere den nan loke nan ta bisa 
of haci. 
Minister di Financia Xiomara Maduro 
a presenta un concepto di presupuesto 
2024 cu pa gran parti no ta klop pero e 
bon noticia cu el a ricibi di CAft, a saca 
su persona y su gobierno for di un preta 
hopi grandi. 
Un surplus cu gabinete Wever Croes ta 
mira como triunfo pero en realidad di 
e situacion aki ta cu e surplus aki a ser 
logra cu placa ranca for di cartera di 
pueblo, caminda den un forma sin con- 
senshi, a presiona pueblo pa sigui carga 
e peso grandi di un inflacion cu pa gran 
parti a ser ocasiona pa introduccion di 
cantidad di medida. 
Pa colmo loke gobierno no a menciona 
den su conferencia di prensa dialuna 
anochi, tabata cu CAft a recomenda pa 
mas pronto cu por, introduci otro medida 
mas contra pueblo, esta e famoso BTW cu 
mester a drenta na vigor prome cu e 7% 
di BBO na frontera pero awor yegada di 
BTW ta dilanti porta di henter pueblo di 
Aruba. 
Notabel di e conferencia di prensa di ayera 
nochi, ningun momento Prome Minister 
Evelyn Wever Croes a bin duna pueblo e 
bon noticia cu e surplus di 50.2 miyon cu 
tin, ta bay pa elimina e medidanan den 
cuido medico caminda tin miles di hende 
cu no por paga pa nan remedi of trata- 


mento. 
Miles di hende cu ta sigui paga un cuenta 
halto di coriente y awa ya cu ainda Min- 
ister Glenbert Croes no a reduci e prijs di 
awa y coriente manera cu el a priminti y 
tampoco a logra acuerdonan oficial cu el a 
firma durante di su gira mundial pa haya 
petroleo of gas barata pa Aruba. 
Ningun di e ministernan di gabinete Wev- 
er Croes, a informa pueblo ayera nochi 
cu lo aumenta onderstand y bijstand, pa 
yuda esunnan den necesidad y tampoco 
a informa pensionadonan cu nan lo ricibi 
un aumento cu ta mucho mas cu e 3% cu 
anualmente nan ta ricibi di aumento cu 
den algun caso ta nifica un aumento di 27 
te cu 60 florin. 
E surplus cu Prome Minister Wever Croes 
y su gobierno a pronk cu esaki ayera no- 
chi, ta placa di pueblo, placa cu rico y po- 
ber a paga na cantidad di medida cu a ser 
introduci uno tras di otro, pa yena caha 
di gobierno cu a permiti na crea e surplus 
aki di 50.2 miyon florin. 
Un biaha mas pueblo por mira con gobi- 
erno di MEP y RAIZ ta gosa cu nan placa, 
placa cu pueblo a paga su sodo pero cu ta 
ricibi net nada bek for di e gobierno sin 
curason aki,” Parlamentario Arthur Dow- 
ers a declara ayera nochi. 


Parlamentario Arthur Dowers 
Surplus cu placa di pueblo 
no ta bay pa yuda pueblo 

Asina mes! PDG ta habri su in- 
scripcion pa por sigui PDG-11. E 
curso di Certificacion Pedagogico 
Didactico (PDG-11) ta un curso 
parcial pa e profesionalnan cu 
kier ta competente den e profe- 
sion di docente of educador. 


Abo of un conocir di bo ta cla pa 
un cambio di carera? Semper bo 
tabatin aspiracion pa aporta na 
enseñansa? Bo tin afinidad y in- 
teres pa traha y yuda den e desa- 
royo di mucha y hoben? E ora ta 
PDG-11 di IPA ta na unda bo mes- 
ter ta! 


PDG-11 ta e di 11 grupo cu ta bay 
haci e curso aki y awo mas cu 
nunca mester probecha paso e 
programa completo ta renoba! Un 
team relativamente hoben, ambi- 
cioso, creativo y cu hopi experen- 
cia den enseñansa a bini hunto pa 
renoba e programa di PDG. 


Kico ta nobo bo ta puntra bo mes? 
Ata algun punto di salida aki cu ta 
innovativo y unico di e programa 
aki: 
● 
Un duracion total di 24 
luna, pero cu oportunidad per- 
sonalisa pa caba mas trempan 
den 18 luna! 
● 
‘Deep learning’ cu hopi 
atencion y tempo pa practica y ta 
hands-on bezig. 
● 
Un team dinamico cu mas 
prioridad pa guia e desaroyo pro- 
fesional y personal di cada par- 
ticipante. 


Ken por aplica na e curso aki? 
1. Maestro cu ta traha no-certifi- 
ca, esta ‘onbevoegd’ den enseñan- 
sa avansa e.o. EPI y MAVO. 


2. Profesional di otro sector e.o. 
empresa of instancia cu no ta 
enseñansa, cu tin interes y mo- 
tivacion pa sa mas di e profesion 
di educacion, y cu kier traha riba 
nan conocemento y habilidad 
pedagogico didactico. 
Pa e grupo di profesional aki PDG 
ta un rekisito pa drenta sector di 
enseñansa. 


Rekisito pa por haci e curso di 
PDG ta minimo diploma di HBO. 


Informacion di PDG-11 
Tur informacion di PDG-11 ta riba 
website di IPA. Subi www.ipaa- 
ruba.com y click riba CDPC sigui 
pa ‘Opleidingen’ y despues PDG- 
11. Aki lo bo haya informacion di 
entre otro contenido di e estudio, 
kico bo por haci despues di e estu- 
dio, gasto y procedura di inscrip- 
cion. 
Durante IPA su open dag, dia 4 
di november 2023, lo ofrece dos 
sesion di informacion general di 
e curso di PDG-11 cu bo lo por 
atende. E orario di sesion 1 ta 
10:30 am y di sesion 2 ta 11:30 am. 


Inscripcion 


Bo ta cumpli cu e rekisitonan 
menciona y ta desea di ricibi e 
Certificacion Pedagogico Didac- 
tico 
cu IPA ta ofrece? Bishita www. 
ipaaruba.com, bay na aanmelden 
y scoge pa PDG y sigui e 
instruccion. Ora ta bay pa yena e 
formulario digital, mester tin PDF 
di diploma(nan) y lista(nan) 
di cifra ‘gewaarmerkt’ pa agre- 
ga esakinan na e formulario. E 
waarmerking ta sosode na Dienst 
Inspectie. 


Bay riba nan website pa mas in- 
formacion: 
https://www.ea.aw/ 
pages/certificacion-di-diploma/ 


E ultimo dia pa inscribi ta 27 di 
mei 2024. Despues di e fecha aki 
no por inscribi mas pa aña aca- 
demico 2024-2025. 


Pa mas informacion bishita nos 
website www.ipaaruba.com of pa- 
gina di Facebook ‘Instituto 
Pedagogico Arubano’ y si ainda 
tin cualkier pregunta, por tuma 
contacto cu Studenten Services 
na 5243100. 


Inscripcion pa curso di PDG-11 a habri! 


E curso di PDG di IPA ta bek! 

Esey ta e conclusion cu e 
parlamentario di Partido 
di Pueblo Arubano (AVP) 
a yega na dje na fi nal di 
e prome dia di Encuentro 
Tripartiet tumando luga e 
siman aki na isla ruman 
di Sint Maarten. Un bes 
cu a pasa door di e proto- 
col, e delegacionnan par- 
ticipante a drenta den dos 
topico cu ta mira como 
mas prioridad, e facili- 
dadnan di aviacion entre 
e islanan y e posicion pa 
cu Hulanda riba fi nanzas 
y autonomia. 
Wyatt-Ras a cuminsa cu e 


parti di conexion di vuelo 
cu ta un situacion cu ta ex- 
isti pa hopi aña caba y no 
lo haya solucion tampoco 
di un dia pa otro. Despues 
di a haya un presentacion 
for di e Dutch Caribbean 
Cooperation of Airports 
(DCCA), a papia di alter- 
nativanan riba termino 
largo, cu enfasis riba sos- 
tenibilidad y efi ciencia, 
specifi camente e uzo di 
avion electrico. 
E parlamentario ta con- 
sciente cu pueblo ta desea 
mas conexion rapido y na 
un prijs mas abou. Hopi 
ta desea di bishita famia, 
pero tambe tin e potencial 
di turismo medico. Pa yega 
na tarifa mas competitivo, 
mester tin aerolinea, aero- 
puerto y gobierno riba me- 
sun liña. “Esey mi ta kere 
cu nos mester keda stress 
riba dje den e reunionnan 
aki y nos ta bay continua 
deliberando di esaki den 
e otro reunionnan p’asina 
nos por yega mas na otro,” 
Wyatt-Ras a indica. 


Pa loke ta e geschillenre- 
geling, a papia di e cam- 
bionan mas reciente y di 
e procedura mas apropia. 
E parlamentario no ta kita 
merito for di e avancenan 
cu a logra den e añanan 
tra’i lomba, mencionando 
cu un punto cu ta keda 
discuti riba dje ta e defi - 
cit democratico. A trece 
dilanti e dominio cu Hu- 
landa tin, e diferencia di 
interes cu tin entre e isla- 
nan, cual Aruba tin esun 
di mas halto y a busca 
sosten di e islanan ruman 
riba esaki. 
E manera di goberna di 
Gabinete Wever-Croes II 
no ta yuda tampoco, se- 
gun Wyatt-Ras, ya cu no 
ta duna luga na Parlamen- 
to di Aruba pa haci su tra- 
bou, pero unilateralmente 
ta fi rma areglo cu Hulanda 
cu ta pone e pais den un 
situacion difi cil. “Nos tin 
cu lucha cu no solamente 
parlamento, pero tambe 
cu minister presidente. 
E paisnan (CAS) ta trece 


tambe dilanti cu, dado 
momento, mester ta mas 
fuerte pa cu Hulanda,” e 
parlamentario a splica. E 
ta referi cu e opinionnan 
ta hopi dividi pa cu e Raft 
y si e ta bon of no. E union 
ta laga di desea. 
“Dus na e momento aki 
nos tin un washiwashi di 
gobierno cu no sa kico e 
kier y e ora e ta haci tambe 
cu parlamento ta mas bou 
presion. Mi ta kere cu e 
punto aki nos ta bay sigui 
discuti riba dje pa nos por 
wak kico e otro paisnan 
tambe ta pensa di e asunto 


aki cu ta un asunto cu ta 
tene nos mes hopi ocupa,” 
Wyatt-Ras a declara na St. 
Maarten. 
E 
siguiente 
temporada 
nos tin cu tene cuenta 
tambe cu tin eleccion na 
Hulanda y un dado mo- 
mento bo ta bay haya bo 
cu un gobierno kisas cu ta 
rechts tambe y cu lo bay 
pone mas presion. P’esey 
Parlamentario Wyatt-Ras 
ta haya cu ta importante 
pa islanan CAS para duro 
riba e topico aki pa atende 
debidamente cu Hulanda 
al respecto. 


☎ 585-9500 


PUEBLO A HAÑA SU 
PEN BEK 


Pa kualkier informacion 
solodipueblo@gmail.com 
of 


PEN BEK 


PUEBLO A H 


PEN BEK 


Pa kualkier informacion 
solodipueblo@gmail.com 


PEN BEK 


Pa kualkier informacion 
solodipueblo@gmail.com 


PEN BEK 

Parlamentario mr. drs. Mervin Wyatt-Ras na Tripartiet: 
Mester di mayor union pa un miho conexion 
aereo y posicion mas solido cu Hulanda 

Un di e pilarnan di trans- 
porte pa nos turistanan 
tambe ta contribui ma- 
salmente cu e bunita Kal- 
ender 2024 di Brazil Tae- 
kwondo Stichting. 


Manera cu e taxistanan a 
tende cu e atletanan kier 
bay Korea na 2024 nan a 
cuminsa cumpra Kalen- 
der pa nan por tin den nan 
taxi pa mustra e turistan- 
an un tiki di nos bunita 
Isla Aruba. 


E taxistanan ta hopi con- 


tento cu e Kalender di e 
team cu ta recauda fondo 
pa nan biahe 
pa Korea na 2024 y ta mo- 
tiva mas hende pa cumpra 
e bunita y colorido Kalen- 
der di Brazil Taekwondo 
Stichting. 


E team ta bay ta tur week- 
end ta bende Kalender, si 
bo persona ta desea un of 
mas Kalender, semper por 
manda 
WhatsApp na 564-6073 
of via Brazil Taekwondo 
Stichting su Messenger. 


Taxistanan ta apoya e Kal- 
ender di Brazil Taekwondo 
Stichting 


ORANJESTAD, Aruba 25 
October 2023: Algun dia 
pasa sr. Mike Eman lider di 
AVP un biaha mas den su de- 
sesperacion a cuminsa papia 
“barbaridad comun” na un 
noticiero local. Mike Eman, 
cu ta ausente pa 44% di tur 
reunionan publico segun rap- 
port di Parlamento, ta lide- 
rando un partido kibra, ber- 
gonsa y exponi como corupto 
pa su mesun ex-candidato y 
parlamentarionan. E entrev- 
ista den prensa a demostra 
claramente cu Mike Eman a perde tur 
nocion di realidad y no ta realisa den ki 
estado su consenshi y partido ta. 


Mike Eman ta insinua loke ta un realidad 
pa su mesun partido 
E lider di AVP tabata papia di ex-minister 
Plenipotenciario di Hulanda sr.Guilfred 
Besaril, cu a caba di perde su caso contra 
gobierno. Mike a bisa cu si e cashi di MEP 
habri, cuminsando na Minister President 
Evelyn bin abao lo mustra cu tur ta corup- 
to. Asina Mike Eman a insinua y indica cu 
cada un candidato riba e lista ta culpabel 
di corupcion. 
Ta bisto cu Mike su expresionan a perde 
tur gevoel y consenshi, mientras su pro- 
pio partido kibra a caba di pasa den un 
exodus pa via di e mentiranan, maltrato, 
ofensa y corupcion cu ta reina den AVP. 
Un partido cu ta defende esnan cu ta haci 
malo, cu a malusa nan poder den gobierno 
y a wordo condena pa huesnan, pero cel- 
ebra pa AVP como heroenan. Mike Eman 
y e old boys network ta keda punta dede 
riba otro mientras tur hues ta punta dede 
riba AVP. Esaki ta e “bon comun” cu Mike 
ta papia di dje? 


E cashi habri di Mike Eman 
Tin poco argumento cu a resta Mike 
Eman pa purba sigui gaña pueblo, pa 
trata na convence cu tur otro hende ta 
corupto menos AVP. Mike a demostra cu 
e no por lidera su partido y a laga su cashi 
hancho habri pa tur hende wak e realidad 
di e partido berde. Mike no tin ningun 
remordimiento, ni a pidi un despensa na 
pueblo pa e corupcion y dolor cu su ex- 
ministernan sentencia a causa den pueb- 
lo. Mas bien e strategia awor ta pa desvia 


atencion di e realidad cu a wordo exponi 
pa su mesun hendenan di confiansa. Mike 
con bo por kita un mancha asina grandi 
for di bo cashi? Mike su cashi ta hancho 
habri y a wordo husga pa hopi huesnan. 
Pueblo a scucha, lesa y wak e corupcion 
den AVP. Pueblo hamas ta bay lubida. 
Mike, bo cashi su portanan a cay, su lachi- 
nan ta kibra, y su pañanan ta corumpi! 


Acusacion sin base di Mike Eman 
Mike Eman di un forma baho a acusa tur 
candidato di MEP di corupcion. Algo cu 
ami no lo bisa di tur candidato di AVP. Mi 
por tin hopi desacuerdo cu AVP, pero pa 
señala tur hende di ta mes corupto cu ex- 
minister di AVP cu actualmente ta sintan- 
do su sentencia den KIA, ta incorecto. Cu 
mi ta kere cu un candidato politico cu 
principio y moral no por keda den AVP ta 
berdad, pero esey ta mi opinion y di miles 
di otro hende. E ta imposibel pa sigui un 
lider cu ta hunga “politrics” den su cashi, 
cu ta celebra y ainda ta “praat goed” ex- 
ministernan cu a horta pueblo? E ta posi- 
bel pa sigui un lider cu ta papia di e “bon 
comun,” pero ta maltrata, ofende, rechasa 
y manipula su mesun candidatonan? Ger- 
lien bo tey? Mike, con bo ta bai hustifica 
e mancha y corupcion riba bo cashi? Bo 
no por frega e sushedad di bo cashi riba 
otro caminda. Esey ta e “bon comun” cu 
bo ta predica di dje? Finalmente, e filoso- 
fia di un lider fracasa cu un partido kibra 
ta obvio; “Punta dede riba otro y no wak e 
berdad di mi partido!” 


Si pueblo desea mas informacion di e ar- 
ticulo aki, contact mi na tel: 528-4639 of 
email mi na: marco.berlis@parlamento. 
aw / Bo parlamentario y sirbidor di pueb- 
lo na bo ordo semper! 


Parlamentario Marco Berlis (MEP): 
E cashi habri di Mike 
Eman 

VALIDO TE DIAHUEBS 26 DI OCTOBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA CU UN AWACERO BREVE 
DEN MARDUGA Y MAYAN: VARIABLEMENTE 
NUBLA CU UN AWACERO 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 44 GRADO CEL- 
SIUS 
UV INDEX: 12 
TAMMY NO TA UN MENASA PA REGION LOCAL. 


POTENCIAL DI AWACERO PA PROXIMO 24 ORA: 
3 TE 10 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 34 / MIN 26 / 1.4 MM 
WESTPUNT: MAX 33 / MIN 26 / 3.5 MM 
STA ROSA: MAX 33 / MIN 27 / 2.2 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION NOORDOOST 
Y ZWAK TE MODERA; TEMPORALMENTE VARI- 
ABLE Y ZWAK. 
TEMPERATURA (GRADO CELSIUS) 
MAX / MIN LO TA: 32 / 27 


ORANJESTAD, Aruba 25 
October 2023: Parlamen- 
tario di Fraccion di MEP, 
Roderick 'Ricky' Hoek a 
bisa durante un rueda di 
prensa diaranson cu un 
noticia positivo cu for di 
siman pasa caba a sali den 
medionan di comunica- 
cion na Aruba y tambe den 
Reino ta esun relaciona cu 
finansas di Aruba. 


Siman pasa, College Aru- 
ba 
Financieel 
Toezicht 
(CAft) a entrega su rapor- 
tahe unda a trece dilanti 
varios aspecto caminda ta 
elogia e maneho di Gabi- 
nete Wever-Croes II. Hoek 
a indica cu Parlamento a 
haya bishita siman pasa di 
CAft unda cu por a scucha 
e puntonan positivo cu a 
bin dilanti caminda CAft a 
recomenda y a elogia Go- 


bierno di Aruba. El a bisa 
cu e elogio aki no ta bin sin 
mas. Tin e trabao duro cu 
tur e ministernan di Gabi- 
nete Wever-Croes II a bin 
ta haciendo caba desde 
Gabinete Wever-Croes I. 
Despues di un temporada 
hopi dificil, manera esun 
di e pandemia cu a azota 
no Aruba so, pero mundo 
henter, awe por bisa cu 
en berdad e gobierno aki 
ta trahando seriamente 
na progreso y desaroyo di 
pais Aruba. Esaki ta un 
mensahe cla pa tur part- 
ner den Reino, cu Aruba ta 
serio den su decisionnan y 
su determinacion pa traha 
y saca Aruba for di de- 
benan cu tin actualmente, 
a remarca. 


Parlamentario 
Hoek 
a 
sigui bisa cu algun punto 
cu CAft a trece dilanti ta 
cu e economia di Aruba a 
recupera completamente 
danki na un turismo re- 
siliente como tambe na e 
trahado local cu a brinda 
un servicio di calidad na e 
huespednan cu ta bishita 
e isla. Aruba ta bay tin un 
surplus di mas di 1 % na 
2024 y esaki lo libera mi- 
yones inverti den nos pais. 


Ya caba e ministernan a 
presenta e inversionnan 
cu nan ta bay haci den e 
aña binidero. "Esaki ta un 
punto sumamente valioso 
y importante. Pakico? pa- 
sobra caminda cu un gobi- 
erno haci inversion den e 
pais, nos sa cu eynan tin 
un desaroyo. Eynan nos 
sa cu tin progreso", a bisa. 
Inversion ta bay tin den 
tur ministerio, a remarca, 
y di esaki ta tur inversion 
ta bay ta na beneficio di 
pueblo di Aruba. 


El a agrega cu presupuesto 
di Aruba ta cumpli cu tur 


e normanan y esey ta un 
di e puntonan hopi impor- 
tante. A pesar di tur e con- 
tratiemponan cu ta hay- 
ando cu e negociacionnan 
cu Hulanda y a pesar cu 
mester a firma e acuerdo 
di 6.9 % pa asina Aruba 
mantene su rating inter- 
nacional, ya cu 85 % di e 
debenan di pais Aruba ta 
cu banconan internacio- 
nal. Mientras cu 15 % so 
ta e fiansa di 916 miyon cu 
mester a haci pa COVID." 
Danki na e normanan cu 
nos ta cumpli cu ne pa cu 
presupuesto, Aruba ta bon 
para", a Hoek a expresa. 


Parlamentario Fraccion di MEP, Ricky Hoek: 
Trabao serio cu Gabinete Wever-Croes I y II a bin ta 
realisa a conduci na e resultadonan sumamente positivo 
cu CAft ta elogia 

finansas di Aruba. 


hopi dificil, manera esun 


ta bay ta na beneficio di 


mester a firma e acuerdo 


ta e fiansa di 916 miyon cu 


Diasabra dia 28 di okto- 
ber 2023 ta fiesta di San 
Hudas Thadeo, “E SAN- 
TO DI 
ESPERANSA”, Patrono di 
esnan desespera i di caso- 
nan dificil. 
Pa 6.00 p.m. nos ta resa 
e Santo Rosario na honor 
di Mama Maria pa bendi- 
cion pa nos 
dushi Aruba, pa mundo 
henter cu ta pasando den 
un crisis financiero i me- 
nasa di guera, 
pa 
crecemento 
di 
fe, 
combercion di pecador- 
nan i paz mundial. 


Pa 7.00 p.m. ta sigui un 
Santo Sacrificio di Misa 
como accion di gracia pa 
tur fabornan 
risibi i ta wordo canta pa 
Koor Vlam di Amor. E dia 
aki ta un bunita oportun- 
idad pa tur 
esnan cu a haya sanacion 
i judansa den nan nece- 
sidad pa gradici Dios na 
prome lugar i 
San Hudas Thadeo pa Su 
intercesion. 
Parokia Inmaculada Con- 
cepcion i Grupo di Ora- 
cion San Hudas Thadeo 
Santa Cruz ta 
invita cordialmente tur 
deboto di Mama Maria i 
San Hudas Thadeo, tur 


gruponan di 
oracion di Santa Cruz i 
pueblo di Aruba en gen- 
eral pa asisti na e Santa 
Eucarestia. 
Asina nos por manifesta 
nos Fe den Dios i Comu- 
nion di Santonan. 
Bini uno, bini tur. 


E anja aki ta 40 anja cu e 
debocion na San Hudas 
Thadeo a wordo re-activa 
den parokia 
Inmaculada Concepcion. 
Na anja 1984 un reorgan- 
isacion a wordo haci bow 
guia di 
Pastoor Felix Pasadilla 
d.f.m., Sra. Maria Curiel i 
algun persona mas. Riba 
sugeremcia 
di Pastoor Felix Pasadilla 
d,f.m. a forma un grupo 
di oracion i a cuminsa 
resa na casnan 
di famia tur 28 di cada 
luna cu ta bishita di San 
Hudas Thadeo. 
Aunque Maria Curiel cu 
ta e guia cu ta lidera e 
grupo di oracion no por 
ta activo 
actualmente, nos grupo 
si a keda activo. Nos ta 
gradici tur persona cu a 
habri nan porta i 
risibi nos hunto cu San 
Hudas Tadeo pa nos a 
resa tur 28 di cada luna. 


FIESTA DI SAN HUDAS THADEO 
NA MISA INMACULADA CONCEP- 
CION SANTA CRUZ 


ORANJESTAD - Diamars 
mainta, Prome Minister 
Evelyn Wever-Croes ta- 
bata presente na Univer- 
sidad di Aruba pa atende 
e di dos ‘Sub National 
Island Jurisdiction Con- 
ference’. Durante su dis- 
curso, Prome Minister a 
indica cu Aruba, mey mey 
di tur otro crisis, ta aten- 
diendo cu e crisis di cam- 
bio climatico. E diferencia 
ta cu e crisis di cambio cli- 
matico no ta asina visibel, 
manera covid, of un guera, 
y no ta dal e pais direct, 
sino poco poco. 


Na Aruba tin tempora- 
danan hopi largo di secura 
y despues ta bin un tempo 
intenso di awacero, cu ta 
causa awendia mas daño 
cu antes. 


E careteranan ta den mas 
mal condicion, pasobra e 
cambio climatico ta kibra 
loke tin, cu e resultado cu 
Gobierno lo mester inverti 
mas placa pa drecha nan. 
E preocupacion mas gran- 
di ta e beachnan cu ta un 
di e factornan importante, 


ya cu esey ta loke ta trece 
nos turistanan, cu ta gen- 
era entrada pa pais Aruba. 
E beachnan ta wordo afec- 
ta door di uzo di hopi hen- 
de, pero tambe di cambio 
climatico. 


Prome Minister a indica 
cu cambio climatico tin 
retonan grandi, y p'esey 
ta necesario pa tin un 
Gobierno cu vision. Pa 
atende miho cu e tematica 
aki, Gobierno a institui e 
comision ‘Climate Change 
Council, 
encabesa 
pa 
Minister Ursell Arends. E 
comision ta encarga pa bin 
cu proposicionnan, di con 


ta bay atende cu e prob- 
lematica aki. Ministerio 
di Infastructura, tambe ta 
adaptando e leynan, regla- 
nan, y diferente maneho 
pa atende cu cambio cli- 
matico, y pa tene cuenta 
cu ora ta construi den fu- 
turo, ta exigi un poco mas. 


"Mi kier reitera cu Gobi- 
erno ta atendiendo cu e 
crisis aki, y ta consciente 
cu tin algun cos cu mester 
wordo adapta. E fundeshi 
di nos legislacion ta bon, 
pasobra e ta tene cuenta 
cu cambionan, pero ta 
importante pa percura pa 
cumpli cu e leynan. Mi 


ta felicita Universidad di 
Aruba cu e organisacion 
di e conferencia aki. Mi 
ta sumamente impreciona 
cu e nivel di e conferencia, 
mirando cu aunke e topico 
ta basa riba e islanan, toch 


tin 
participantenan 
di 
paisnan grandi presente. 
Esaki sigur ta un muestra, 
cu tin hopi pais interesa 
den e desaroyo di pais 
Aruba", Prome Minister a 
expresa. 


Prome Minister Evelyn Wever-Croes: 
PROME MINISTER A ATENDE E DI DOS ‘SUB NATIONAL ISLAND 
JURISDICTION CONFERENCE’ NA UNIVERSIDAD DI ARUBA 


Participantenan di paisnan grandi presente ta un muestra cu tin 


interes den e desaroyo di Aruba 

Pastoral 
Hubenil 
Aruba (PHA) con- 
huntamente 
cu 
parokia Sta. Anna 
na Noord, ta invita 
tur hoben y pueblo 
di Aruba en general 
pa un Santo Rosario 
sigui pa Santa Misa 
diamars 31 di octo- 
ber venidero na Ka- 
pel di Alto Vista. 


Tanto e rosario y 
e santa misa ta na 
honor di Birgen di 
Santisimo Rosario, 
nos Birgen di Alto Vista, 
patrona di nos baranca 
stima. 


Luna di october ta e luna 
di rosario y ki mas buni- 
ta pa nos clausura e luna 
aki cu dedicacion na nos 
Mama Maria cu advoca- 
cion di Birgen di Santisi- 
mo Rosario. 


Na entrada di kapel ta bay 


tin macuto pa haci dona- 
cion di comestibel y of 
producto pa esnan di me- 
nos recurso. 


Un y tur ta keda cordial- 
mente invita pa asisti na 
Kapel di Alto Vista dia- 
mars 31 di october venide- 
ro y pa un y tur tene cuen- 
ta cu pa e diamars aki tin 
cambio di Orario: 
6:00 pm Santo Rosario 
pa hobennan // 6:30 pm: 


Pastoral Hubenil Aruba 
y Parokia Santa Anna ta 
invita 


Diabierna awo, 21 di oc- 
tober, lo tin otro Rosario 
Bibo na kapel di Alto Vista 
cuminsando pa 7 or y mey 
di anochi. 
Luna di october, luna 
dedica na Mama Maria, ta 
terminando y lo a un bon 
ocasion pa reuni na kapel 
di Alto Vista pa gradici pa 
tur fabornan ricibi. Y tam- 
be pa pone tur nos preo- 
cupacionnan na pia di nos 
Birgen di Alto Vista, pa 
pidi su yudansa. 
Durante luna di october 
instancianan a pidi pa 
mas 
consienticacion 
di 
diferente enfermedad cu 


e ser humano ta confronta 
manera Alzheimer, cancer 
di pecho, atake di curason 
etc. Ta momento tambe pa 
nos pidi yudansa y guia 
spiritual pa por duna sos- 
ten na esnan cu ta sufri 
di cualkier malesa pa nan 
haya sanacion na curpa y 
alma y tambe animo pa es- 
nan cu tin cu cuida un of 
mas enfermo. 
Un invitacion general pa 
hoben y adulto pa asisti na 
e Rosario Bibo pa luna di 
october diabierna awo 27 
di october pa 7 or y mey 
di anochi na kapel di Alto 
Vista. 


Rosario Bibo diabierna 27 
di october na Alto Vista 


For di Panam Sports y 
Federacion Panamericano 
de Levantamiento de Pe- 
sas Hugo Themen a Hanja 
invitation pa Traha como 
referee den e Weganan 
Panamericano di Santiago 


2023. 


Total a wordo invita 36 
referee di e Continente 
Panamericano. 


Tambe Hugo a participa 


na e Congreso Panameri- 
cano cu presente di Presi- 
dente 
di 
International 
Weightlifting Federation 
Sr. Mohamed Jalood. 


Presidente di Federacion 
Panamericano di Pesas 
Sr. Jose Quoñines a habri 
e Congreso cu palabra 
di Bon Bini na tur pais- 
nan presente sigui pa e 
Presidente di IWF Sr. Mo- 
hamed Jalood. 
Despues di a habri e Con- 
greso y a repasa riba e 
punta di agenda di Con- 
greso cu na final casa pais 
presente mester a vota pa 
aproba relato di Secre- 
tario, financiero, Tesorero 
y reforme de statuto di e 
FPLP. 


Aruba Amateur Weight- 
lifting Association kier a 
manda palabra di Felicita- 
cion na Sr. Hugo Themen 
cu a traha como referee 
internacional den e We- 
ganan Panamericanos di 
Santiago 2023. 


Hugo Themen Como referee 
den Juegos Panamericano na 
Santiago 


